

**MINISTRIA E BUJQËSISË DHE ZHVILLIMIT RURAL**

 **DREJTORIA E PËRGJITHSHME EKONOMIKE DHE E SHËRBIMEVE MBËSHTETËSE**

 Nr.\_\_\_\_\_\_\_\_ prot. Tiranë, më \_\_\_\_.\_\_\_\_\_.2020

**NJOFTIM PËR DHËNIEN ME QIRA TË TOKËS BUJQËSORE QARKU KORÇË**

1. Fillimin e procedurës për dhënien me qira, me konkurrim publik, të tokës bujqësore në pronësi të shtetit, në përgjegjësi administrimi të Ministrisë së Bujqësisë dhe Zhvillimit Rural, me sipërfaqe prej 107.6105 ha pasuritë pasuritë nr.2, nr.4, nr.5, nr.6, nr.7, nr.8, nr.24, nr.29, nr.31, nr.33, nr.36, nr.38, nr.40, nr.48, nr.54, nr.60, Zona Kadastrale 1412, të cilat ndodhen në fshatin Çlirim, Bashkia Kolonjë, Qarku Korçë.
2. Dhënia me qira e tokës bujqësore bëhet me qëllim dhënien në përdorim të tokës bujqësore në pronësi të shtetit për zhvillimin e veprimtarive bujqësore dhe/ose prodhim blegtoral.
3. Konkurrimi do të zhvillohet më datë 7.1.2021, ora 11.00, në Ministrinë e Bujqësisë dhe Zhvillimit Rural, adresa BLV “Deshmoret e Kombit”, nr.2, Tiranë, Salla e Mbledhjeve Kati i II-të.
4. Çmimi fillestar i qirasë, për fillimin e konkurrimit, është **873,634.02 (tetëqind e shtatëdhjetë e tre mijë e gjashtëqind e tridhjetë e katër pikë zero dy) lekë/vit**.
5. Afati i dhënies me qira të kësaj pasurie të jetë në përputhje me parashikimet e Kreut VI, të Vendimit nr. 373, datë 20.06.2018, të Këshillit të Ministrave “Për përcaktimin e kritereve, të rregullave procedurave dhe kontratës TIP për dhënien me qira të tokave bujqësore në pronësi të shtetit”, i ndryshuar, në varësi të kulturës bujqësore ose specie e bimëve me të cilat do të lidhet kjo veprimtari.
6. Ofertuesit të paraqesin vetëm një ofertë, në datën dhe orën e caktuar, me dokumentacionin si vijon :
* Vetëdeklarimin për ekstraktin e regjistrit tregtar të personit fizik apo juridik, që ka paraqitur ofertën;
* Vërtetimin e kapacitetit financiar për jo më pak se 20 % të vlerës totale të investimit të propozuar në planin e biznesit nëpërmjet:

i. financimit dhe kreditimit nga ana e instituteve bankare ose financiare;

ii. kapaciteteve financiare të vetë investitorit, të provuara dhe siç rezultojnë nga pasqyrat financiare të audituara e të depozituara pranë administratës tatimore, të 3 viteve të fundit, kur kjo është e mundur, ose, nëse është themeluar pas këtij afati, të viteve/it të fundit;

iii. marrëveshje huaje në përputhje me Kodin Civil.

* Planin e biznesit të aktivitetit që do të ushtrohet, sipas modelit të miratuar me Udhëzimin nr.12, datë 30.07.2018, të Ministrit të Bujqësisë dhe Zhvillimit Rural;
* Raportin e vlerësimit të ndikimit në mjedis, të hartuar nga specialistë mjedisi të licencuar;
* Projektin e investimit në infrastrukturë kur kërkuesi parashikon ndërtimin e objekteve për prodhimin, ruajtjen, përpunimin e produkteve bujqësore dhe blegtorale apo objekte në funksion të agroturizmit, për të cilat kërkohet leje ndërtimi dhe kategoria e resursit ndryshon nga tokë bujqësore në truall, i përgatitur nga specialistë të licencuar, në përputhje me dokumentet e planifikimit të territorit;
* Afatin e përdorimit të tokës për qiramarrje, në varësi edhe të kulturave bujqësore ose specieve të bimëve që do të mbillen;
* Vetëdeklarimin që nuk ka detyrime financiare ndaj organeve tatimore qendrore e vendore, nuk është në ndjekje penale, nuk ka detyrime ndaj qiradhënësit si dhe nuk është në konflikt interesi me qiradhënësin;
* Vlerën e qirasë vjetore të ofruar për të gjithë sipërfaqen e tokës bujqësore, objekt qiradhënie;
* Sigurimin e ofertës në vlerën e qirasë së një muaji, duke e llogaritur me vlerën e shpallur në njoftimin për konkurrim.
1. Ofertat paraqiten në një zarf të mbyllur jo transparent, i cili duhet të përmbajë një kopje origjinale ose të noterizuar të dokumentacionit të ofertës dhe ku të përcaktohen qartë identiteti dhe adresa e personit, fizik apo juridik të interesuar dhe të dorëzohen në zyrën e Protokollit të MBZHR-së (Kati i parë).
2. Vlerësimi i ofertave do të bëhet sipas parashikimeve të Udhëzimit nr.12, datë 30.07.2018, të Ministrit të Bujqësisë dhe Zhvillimit Rural, “Për organizimin dhe funksionimin e bordit të qiradhënies, të komisionit të shqyrtimit të ankesave, kriteret e vlerësimit dhe mënyra e përllogaritjes së ofertave, si edhe kriteret dhe mënyra e llogaritjes së vlerës së qirasë, në procesin e marrjes me qira të tokës bujqësore në pronësi të shtetit”, Kreu III “Kriteret e vlerësimit dhe mënyra e përllogaritjes së ofertave”.
3. Subjektet e interesuara për qiramarrje ose përfaqësuesit e tyre të pajisur me prokurë origjinale/fotokopjo të noterizuar dhe dokument identifikimi mund të marrin pjesë në çeljen e ofertave. Asnjë konkurrues nuk do të përjashtohet nga pjesëmarrja në procedurën e konkurimit në bazë të shtetësisë.
4. Do të mbahet parasysh zbatimi i Ligjit nr.107, datë 31.7.2014 “Për Planifikimin dhe Zhvillimin e Territorit”, i ndryshuar, përjashtimet sipas parashikimeve të Ligjit nr.8752, datë 26.3.2001, “Për krijimin dhe funksionimin e strukturave të administrimit dhe mbrojtjes së tokës”, i ndryshuar si dhe Ligjit nr.9244, datë 17.6.2004, “Për mbrojtjen e tokës bujqësore, i ndryshuar.
5. Subjektet e interesuar mund të kërkojnë informacion për procedurën konkurruese pranë Ministrisë së Bujqësisë dhe Zhvillimit Rural në postën elektronike: info@bujqesia.gov.al.
6. Ky njoftim do të publikohet në Buletinin e Njoftimeve Publike, në ambjentet e Njësisë Administrative Çlirim, Bashkisë Kolonjë, Agjencisë Rajonale të Ekstencionit Bujqësor Korçë, në faqen zyrtare të MBZHR-së dhe në dy gazeta kombëtare.

 **SEKRETAR I PËRGJITHSHËM**

 **Enea Hoti**

Konceptoi:M.Kita

Pranoi : E.Mullai

Miratoi : A.Maçi